CELEX: 62017TA0616
Language: hu
Date: 2019-06-05 00:00:00
Title: T-616/17. sz. ügy: A Törvényszék 2019. június 5-i ítélete — Siragusa kontra Tanács („Közszolgálat — Tisztviselők — A szolgálati jogviszony megszűnése — Nyugdíjazás iránti kérelem — A kérelmet követően a személyzeti szabályzat rendelkezéseinek módosítása — Korábbi határozat visszavonása — Felelősség”)

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/34
            
         
      A Törvényszék 2019. június 5-i ítélete — Siragusa kontra Tanács
      (T-616/17. sz. ügy) (1)
      
      („Közszolgálat - Tisztviselők - A szolgálati jogviszony megszűnése - Nyugdíjazás iránti kérelem - A kérelmet követően a személyzeti szabályzat rendelkezéseinek módosítása - Korábbi határozat visszavonása - Felelősség”)
      (2019/C 255/44)
      Az eljárás nyelve: francia
      
         Felek
      
      
         Felperes: Sergio Siragusa (Brüsszel, Belgium) (képviselők: T. Bontinck és A. Guillerme ügyvéd)
      
         Alperes: az Európai Unió Tanácsa (képviselők: kezdetben M. Bauer és M. Veige, később M. Bauer és R. Meyer meghatalmazottak)
      
         Az alperest támogató beavatkozó: Európai Parlament (képviselők: kezdetben M. Rantala és Í. Ní Riagáin Düro, később I. Lázaro Betancor és C. González Argüelles meghatalmazottak)
      
         Az ügy tárgya
      
      Az EUMSZ 270. cikken alapuló és egyrészt a Tanács 2014. november 12-i, a felperes előrehozott nyugdíjazás iránti kérelmét elfogadó, 2013. július 11-i határozat visszavonásáról szóló határozatának megsemmisítése, másrészt a felperest állítólagosan e határozat következtében ért vagyoni és nem vagyoni kár megtérítése iránti kérelem.
      
         Az ítélet rendelkező része
      
      
                  1)
               
               
                  
                     A Törvényszék megsemmisíti az Európai Unió Tanácsának 2014. november 12-i, a felperes előrehozott nyugdíjazás iránti kérelmét elfogadó, 2013. július 11-i határozat visszavonásáról szóló határozatát.
                  
               
            
                  2)
               
               
                  
                     A Törvényszék arra kötelezi a Tanácsot, hogy S. Siragusa részére fizessen 5 000 euró kártérítést, amely összeget növeljenek a jelen ítélet kihirdetésének napjától kezdve a kártérítés teljes kifizetéséig késedelmi kamatokkal, amelynek a mértéke az Európai Központi Bank (EKB) által az irányadó refinanszírozási műveletekre megállapított kamat két százalékponttal növelt értéke.
                  
               
            
                  3)
               
               
                  
                     A Törvényszék a keresetet ezt meghaladóan elutasítja.
                  
               
            
                  4)
               
               
                  
                     A Tanács a saját költségein felül köteles viselni az S. Siragusa részéről az F-124/15. sz. és a T-678/16. P. sz. ügyekkel összefüggésben felmerült költségeket.
                  
               
            
                  5)
               
               
                  
                     Az Európai Parlament maga viseli saját költségeit, ideértve az F-124/15. sz. és a T-678/16. P. sz. ügyekkel összefüggésben felmerült költségeket.
                  
               
            
         (1)  HL C 414., 2015.12.14. (az Európai Unió Közszolgálati Törvényszékén eredetileg F-124/15. szám alatt nyilvántartásba vett és 2016. szeptember 1-jén az Európai Unió Törvényszékére áttett ügy).